
 讜讗诇讛 诪讚讜转 讛诪讝讘讞 讘讗诪讜转 讗诪讛 讗诪讛 讜讟讜驻讞. 驻讬' 讘拽讜谞讟' 讘讗诪讜转 拽讟谞讜转 砖讬砖 讘讗诪讛 讘讬谞讜谞讬转 讗诪讛 讜讟驻讞 诪讗诇讜 讜拽砖讛 讚诇讗 讛讜讛 诇讬讛 诇诪讬讻转讘 讜讞讬拽 讘讜讬''讜 讻讬讜谉 讚拽讗讬 讗讗诪讜转 讜谞专讗讛 讻诪讜 砖驻讬专砖''讬 讘驻讬专讜砖 讬讞讝拽讗诇 讚驻讬专砖 讘讗诪讜转 讗诪讛 讗诪讜转 讙讚讜诇讜转 砖讬讛讗 讗诪讛 讜讟讜驻讞 讘砖诇 讗诪讛 讘转 讛' 讜讻谉 转专讙诐 讬讜谞转谉 讘讗诪转讗 讚讛讬讗 讗诪转讗 讜驻砖讱 讜拽讗讬 讗砖讗专 讗诪讜转 讛诪讝讘讞 讜讞讬拽 讛讗诪讜转 讛讜讜 拽讟谞讜转: 讙驻谉 讻讚讬 专讘讬注讬转 讬讬谉 诇谞讝讬专. 驻专砖''讬 诇讞讬讬讘讜 诪诇拽讜转 讜拽砖讛 讚诇讗 讛讜讛 讚讜诪讬讗 讚讗讞专讬谞讬 讚诪砖注专讬谞谉 讘讛讜 诪讬诇讬 讗讞专讬谞讬 讜谞专讗讛 讻驻专砖''讬 讚住讜讻讛 (讚' 讜.) 讚驻讬专砖 砖讗诐 讗讻诇 注谞讘讬诐 讜讞专爪谞讬诐 讜诇讜诇讘讬诐 诪讙驻谉 讗讬讻讗 诇诪''讚 讘专讘讬注讬转 讜讝讛 讘讬讬谉 诪砖注专讬谞谉 砖讬拽讞 讻讜住 诪诇讗 讬讬谉 讜讬砖讬诐 讘讜 注诇讬谉 讜诇讜诇讘讬谉 讻砖讬注讜专 诪讛 砖讗讻诇 讜讗诐 讬爪讗 专讘讬注讬转 讞讬讬讘 讜讗诐 讛讬讛 讘讗 诇砖注专 讘诪讬诐 讛讬讛 讬讜爪讗 专讘讬注讬转 讘驻讞讜转 砖讗讬谉 谞讙讚砖讬谉 注诇 砖驻转 讛讻诇讬 讻诪讜 讬讬谉 讜讻讛''讙 转谞讬讗 讘转讜住驻转讗 讻讬爪讚 讬注砖讛 诪讘讬讗 讻讜住 诪诇讗 讬讬谉 讜诪讘讬讗 讝讬转 讗讙讜专讬 讜谞讜转谉 诇转讜讻讜 讜砖讜驻注 讗诐 砖转讛 讻讬讜爪讗 讘讜 讞讬讬讘 讜讗诐 诇讗讜 驻讟讜专 讚讘专讬 专' 注拽讬讘讗 专讘讬 讗诇注讝专 讘谉 注讝专讬讛 讗讜诪专 讗讬谞讜 讞讬讬讘 注讚 砖讬砖转讛 专讘讬注讬转 讬讬谉 讜讗转讬讗 诇砖诪注转讬谉 讻专讘讬 讗诇注讝专 讘谉 注讝专讬讛 讜讘驻' 讙' 诪讬谞讬谉 (谞讝讬专 讚' 诇讚.) 转谞谉 讗讬谞讜 讞讬讬讘 注讚 砖讬讗讻诇 注谞讘讬诐 讻讝讬转 诪砖谞讛 专讗砖讜谞讛 讗诪专讜 注讚 砖讬砖转讛 专讘讬注讬转 讬讬谉 专讘讬 注拽讬讘讗 讗讜诪专 讗驻讬' 谞讝讬专 砖砖专讛 驻转讜 讘讬讬谉 讜讬砖 讘讜 讻讚讬 诇爪专祝 讻讝讬转 讞讬讬讘 讜拽讗诪专 讘讙诪' 转''拽 诪讚诪讬 诇讛讜 讗住讜专讬 谞讝讬专 讗讻讬诇讛 诇砖转讬讛 驻讬专讜砖 转''拽 讛讬讬谞讜 诪砖谞讛 专讗砖讜谞讛 诪讚诪讛 讗讻讬诇讛 诇砖转讬讛 讜讘注讬 讘讗讻讬诇转 注诇讬谉 讜诇讜诇讘讬谉 谞诪讬 专讘讬注讬转 讜谞拽讟 讘诪转谞讬转讬谉 砖转讬讬讛 诪砖讜诐 讚讗讻讬诇讛 诪讬谞讛 讬诇驻讬谞谉 讜讟注诪讗 诪砖讜诐 讚讻转讬讘 诇讗 讬砖转讛 转专讬 讝讬诪谞讬 讜诇讗 讞砖 诇驻专砖 砖诐 讟注诪讗 讚专' 注拽讬讘讗 讻讬讜谉 讚讗诪专 拽专讗 讜注谞讘讬诐 诇讞讬诐 讜讬讘砖讬诐 诇讗 讬讗讻诇 诪讛 讗讻讬诇讛 讘讻讝讬转 讗祝 讻诇 讘讻讝讬转 讜讛讗 讚谞拽讟 讗讻讬诇讛 讘诪砖谞讛 讗讞专讜谞讛 诪砖讜诐 讚砖转讬讛 讬诇驻讬谞谉 诪讬谞讛 讜讻诇 讞讚 谞拽讟 诪讬讚讬 讚讬诇讬祝 诪讬谞讬讛 讜讗''转 讜诪''诪 诪讗讬 谞驻拽讗 诪讬谞讛 诇砖注专 讘讬讬谉 讜讛诇讗 讻诇讬 讛诪讞讝讬拽 专讘讬注讬转 讛讜讗 讘讬爪讛 讜诪讞爪讛 讜诪讛 砖诪驻讬诇 讘讬爪讛 . 讜诪讞爪讛 讘讬谉 讬讬谉 讜讘讬谉 诪讬诐 讗诐 砖讬注讜专 注诇讬谉 讜诇讜诇讘讬谉 砖讗讻诇 讬驻讬诇讜 讻诇 讻讱 讞讬讬讘 讜讬''诇 讚谞驻拽讗 诪讬谞讛 讗诐 讬砖 讻诇讬 砖诪讞讝讬拽 诪讛 砖诪驻讬诇 讘讬爪讛 讜诪讞爪讛 诪谉 讛讬讬谉 砖诇讗 讬砖注专 注诇讬谉 讜诇讜诇讘讬谉 讘讻讜住 诪诇讗 诪讬诐 注讚 砖讬转诪诇讗 讛讻诇讬 砖讝讛 讛讻诇讬 讗讬谞讜 诪讞讝讬拽 讘讬爪讛 讜诪讞爪讛 诪谉 讛诪讬诐 砖讗讬谞谉 注讘讬谉 讻诪讜 讬讬谉 讜谞诪爪讗 砖讗讬谉 讛讻诇讬 讝讛 专讘讬注讬转 讜讚讜讞拽: 讛讙讛''讛. 讜拽砖讛 讚砖诪注转讬谉 讗转讬讗 讚诇讗 讻诪砖谞讛 讗讞专讜谞讛 讜注讜讚 讚讘住驻专讬诐 讬砖谞讬诐 诪爪讗 专''转 讚讙专住讬谞谉 讘谞讝讬专 (讚' 诇讞:) 转谞讗 拽诪讗 诇讗 诪讚诪讬 诇讛讜 诇讻诇 讗讬住讜专讬 谞讝讬专 诇讗讻讬诇讛 诪砖诪注 诇讛讱 讙讬专住讗 讚讘讗讻讬诇讛 诇讗 驻诇讬讙讬 讗诇讗 讛讜讬 诇讻讜诇讬 注诇诪讗 讘讻讝讬转 讜讻谉 诪砖诪注 讘讬专讜砖诇诪讬 讚诇讗 驻诇讬讙讬 讘讗讻讬诇讛 讚拽讗诪专 诪砖谞讛 

专讘 谞住讬诐 讙讗讜谉

注讚 砖讬砖讛讗 讘讻讚讬 讗讻讬诇转 驻专住 转诪爪讗 注讬拽专 讚讬诇讬讛 讘转讜专转 讻讛谞讬诐 (讜讬拽专讗 讬讚) 讜讛讗讜讻诇 讘讘讬转 讗讬谉 诇讬 讗诇讗 讗讜讻诇 讗诐 住讜驻谞讜 诇专讘讜转 讗转 讛讗讜讻诇 讗注"驻 砖讗讬谞讜 砖讜讻讘 诪讛 转诇' 诇讜诪' 讛讗讜讻诇 讜讛砖讜讻讘 讗诇讗 诇讬转谉 砖讬注讜专 诇讗讜讻诇 讻讚讬 砖讬讗讻诇 砖讜讻讘 讜讻诪讛 讛讜讗 砖讬注讜专 讗讻讬诇转 驻专住 驻转 讞讟讬诐 讜诇讗 驻转 砖注讜专讬诐 讜讻讜':





专讘讬谞讜 讞谞谞讗诇

讜讻谉 讘诪讞讜诇 讛讻专诐 [讗诐] 讗讬谉 讘讬谉 讙讚专 诇讻专诐 诪拽讜诐 诪讜驻谞讛 诪谉 讛讙驻谞讬诐 讬"讘 讗诪讛 讘讗诪讛 讘转 讜' 讟驻讞讬诐 讗住讜专 诇讝专讜注 讘讗讜转讜 诪拽讜诐 讛谞讛 讝讛 讻讜诇讜 诇讞讜诪专讗. 讛讗 讗讬讻讗 专爪讜驻讬谉. 驻讬' 注拽专讬 讙驻谞讬诐 拽专讜讘讬谉 讝讛 诇讝讛 讚讛讜讗 诇拽讜诇讗 讚转谞谉 讘讻诇讗讬诐 驻"讗 讻专诐 讛谞讟讜注 注诇 驻讞讜转 诪讚' 讗诪讜转. 驻讬' 讗诐 讗讬谉 讘讬谉 讙驻谉 诇讙驻谉 讚' 讗诪讜转 砖讛谉 讻"讚 讟驻讞讬诐 讗诇讗 驻讞讜转 诪讝讛 讛砖讬注讜专 [讗讬谞讜] 讻专诐 讜讛讝讜专注 讘讜 讗讬谞讜 注讜讘专 诪砖讜诐 诇讗 转讝专注 讻专诪讱 讻诇讗讬诐 讚讘专讬 专"砖 讜讛谞讛 讻讬讜谉 砖讬砖 讘讜 讻' 讟驻讞讬诐 谞诪爪讗讜 讘讜 讚' 讗诪讜转 讘讗诪讛 讘转 讛' 讟驻讞讬诐 讜讗转讛 诪转讬专讜 诇讝专讜注 讘讜 讛谞讛 诇拽讜诇讗. 讜驻专讬拽 专讘 谞讞诪谉 讗诇讜 讚讘专讬 专' 砖诪注讜谉 讛谉 讜讗谞讗 讚讗诪专讬 讻专讘谞谉 讚驻诇讬讙讬 注诇讬讛 讜讗诪专讬 (讛谞讛) [讚讛讜讬] 讝讛 讻专诐 讗讬讘注讬转 讗讬诪讗 讗驻讬' 讻专' 砖诪注讜谉 诪讗讬 讗诪讜转 讻诇讗讬诐 讚拽讗诪专 讗讘讬讬 专讜讘 讗诪讜转 砖诇 讻诇讗讬诐 讘讗诪讛 讘转 讜' 讟驻讞讬诐 讛讬讻讗 讚讗讬讻讗 诇讞讜诪专讗. 讗讘诇 讛谞讬 讚专爪讜驻讬谉 讘讗诪讛 讘转 讛' 讟驻讞讬诐. 



专讘讗 讗诪专 专讘 谞讞诪谉 讗诪转 住讜讻讛 讜讗诪转 诪讘讜讬 谞诪讬 讘转 讜' 讛谉. 讜诪讬讛讜 讟驻讞讬诐 注爪讬讘讜转. 驻讬' 讛讗爪讘注讜转 讚讞讜拽讜转 讝讜 注诐 讝讜. 讜砖诇 讻诇讗讬诐. 讛讗爪讘注讜转 砖讜讞拽讜转 驻讬' 诪专讜讜讞讜转 讻讚专讱 讛砖讜讞拽 砖驻讜住拽 砖驻转讬讜 讜讛注爪讘 (讜住驻讬拽住) [诪讚讘讬拽谉]. 讜诪讜转讘讬谞谉 (讘诪讘讜讬) 讻诇 讗诪讜转 砖讗诪专讜 讘讗诪讛 讘转 讜' 讟驻讞讬诐 讜讘诇讘讚 砖诇讗 讬讛讬讜 诪讻讜讜谞讜转. 讻诇讜诪专 诇讗 讬讛讬讜 注爪讬讘讜转 砖讜讞拽讜转 讜诇讗 讛砖讜讞拽讜转 注爪讬讘讜转 讻专讘讗 讗诇讗 诇讗讘讬讬 拽砖讬讗. 讜驻专讬拽 讗讘讬讬 讗谞讗 讚讗诪专讬 讻专砖讘"讙 讜注诪讚讛 诇讗讘讬讬 讘转谞讗讬. 讜专讘讗 讗诪专 诇讱 讻讜诇讬 注诇诪讗 讘讗诪讛 讘转 讜' 讟驻讞讬诐 讗讬转 诇讛讜 讜诇讗 驻诇讬讙讬 讗诇讗 讘爪诪爪讜诐. 转"拽 住讘专 讬爪诪爪诐 讗诇讗 [讛讗] 讚拽转谞讬 讗诪转 讻诇讗讬诐 讘转 讜' 讟驻讞讬诐 诇诪注讟讬 讗诪转 讬住讜讚 讜讗诪转 住讜讘讘 讚讻转讬讘 讜讗诇讛 诪讚讜转 讛诪讝讘讞 讘讗诪讜转 讗诪讛 讗诪讛 讜讟讜驻讞 讜讞讬拽 讛讗诪讛 讜讗诪讛 专讜讞讘 讜讙讜' 讞讬拽 讛讗诪讛 讝讛 讬住讜讚 讗诪讛 [专讜讞讘] 讝讛 住讜讘讘 讜讝讛 诪驻讜专砖 讘诪谞讞讜转 讘讗专 讛讬讟讘 驻专拽 砖转讬 讛诇讞诐 谞诇讜砖讜转:
讗诪专 (专讘讛 讗诪专) [专' 讞讬讬讗] 讘专 讗砖讬 讗诪专 专讘 砖讬注讜专讬谉 讞爪讬爪讬谉 讜诪讞讬爪讜转 讛诇"诪. 



砖讬注讜专讬谉 讚讗讜专讬讬转讗 谞讬谞讛讜 讗专抓 讞讟讛 讜砖注讜专讛 讜讙讜' 讜讗诪专 专讘讬 讬讜讞谞谉 驻住讜拽 讝讛 讻讜诇讜 诇砖讬注讜专讬谉 谞讗诪专 讞讟讛 讚转谞谉 讛谞讻谞住 诇讘讬转 讛诪谞讜讙注 讜讻诇讬讜 注诇 讻讜' 驻讬专砖谞讜讛讜 讘诪住讻转 住讜讻讛:






专砖讘"讗

讬砖 住驻专讬诐 讚讙专住讬 讛讻讬: 讘砖诇诪讗 诇专讘讗 讻讬 讛讬讻讬 讚诇讛讜讬讬谉 讛诇诇讜 砖讜讞拽讜转 讜讛诇诇讜 注爪讘讜转 讗诇讗 诇讗讘讬讬 拽砖讬讗 讜注讜讚 诪讗讬 讜讘诇讘讚. 讜诇驻讬 讙讬专住讗 讝讜 诪砖诪注 讚驻专讬讱 诇讗讘讬讬 诪讚拽转谞讬 讘讘专讬讬转讗 讻诇, 讜注讜讚 诪讚拽转谞讬 讜讘诇讘讚. 讜讗讬谞讜 诪讞讜讜专 讗爪诇讬, 讞讚讗 讚讛讗 讗驻讬诇讜 诇专讘讗 讻诇 诇讗讜 讚讜拽讗, 讚讛讗 讗讬讻讗 诪讚讜转 讛诪讝讘讞 讗诪讛 讬住讜讚 讜讗诪讛 住讜讘讘 讜拽专谞讜转 讜讙讘 讛诪讝讘讞 砖讛谉 讘讗诪讛 讘转 讞诪砖讛. 讜诪讬讛讜 讬砖 诇讜诪专 讘讝讜 讚诇专讘讗 谞讬讞讗, 讚讛讻讬 拽讗诪专 讻诇 讗诪讜转 讻诇讗讬诐 讜住讜讻讛 讜诪讘讜讬 讘讗诪讛 讘转 砖砖讛, 讜诇讗驻讜拽讬 诪住讘专讗 讚讗讘讬讬 讚讗诪专 讗驻讬诇讜 讘讻诇讗讬诐 讙讜驻讬讬讛讜 讗讬讻讗 诇讗驻诇讜讙讬, 讜专讜讘 讗诪讜转 拽讗诪专, 讜讻谉 讘住讜讻讛 讜讻谉 讘诪讘讜讬 专讜讘 讗诪讜转讬讛谉, 讗诇讗 诇讗讘讬讬 诪讗讬 讻诇, 讚讗讬 诇讬讻诇讜诇 诪讬谞讬谉 诇讗 拽讗诪专 讚讛讗 诇讬讻讗 讘转 砖砖讛 讟驻讞讬诐 讗诇讗 讻诇讗讬诐, 讜讻诇讗讬诐 讙讜驻讬讬讛讜 诇讗 讻诇 讗诪讜转 讗诇讗 专讜讘 讗诪讜转, 讗诐 讻谉 诪讗讬 讻诇.
讗诇讗 讚讗讻转讬 拽砖讬讗 诇讬 讚诇讬砖谞讗 讚讙诪专讗 诇讗 诪砖诪注 讛讻讬, 讚讗诐 讗讬转讗 讛讜讛 诇讬讛 诇诪讬诪专 讘砖诇诪讗 诇专讘讗 讛讬讬谞讜 讚拽转谞讬 讻诇 讜讘诇讘讚 讻讬 讛讬讻讬 讚诇讛讜讜讬讬谉 讛诇诇讜 砖讜讞拽讜转, 讗诇讗 讜讚讗讬 诪砖诪注 讚讻诇 注爪诪讜 讗讬谞讜 诪讚拽讚拽 讗诇讗 诪诇砖讜谉 讜讘诇讘讚 砖诇讗 讬讛讬讜 诪讻讜讜谞讜转. 讜讛讻讬 驻讬专讜砖讜: 讘砖诇诪讗 诇专讘讗 讚住讘讬专讗 诇讬讛 讚讗诪讜转 讻诇讗讬诐 讜诪讘讜讬 讜住讜讻讛 讘讗诪讛 讘转 砖砖讛 讜讗讬谉 讘讬谞讬讛诐 讗诇讗 砖讗诇讜 砖讜讞拽讜转 讜讗诇讜 注爪讘讜转 砖讬讬讱 诇诪讬诪专 讜讘诇讘讚 砖诇讗 讬讛讬讜 诪讻讜讜谞讜转, 讚诪讻讜讜谞讜转 砖讬讬讱 讘讚讘专 砖讛讜讗 诪注专讬讱 讻讘专 讜讛讬讬谞讜 砖讬讛讬讜 讗诇讜 砖讜讞拽讜转 讻谞讙讚 讗诇讜 讛注爪讘讜转, 讗诇讗 诇讗讘讬讬 砖讗讬谉 诇讜 讗诪讛 讘转 砖砖讛 讗诇讗 讘讻诇讗讬诐 讘诇讘讚, 诪讗讬 讜讘诇讘讚 砖诇讗 讬讛讬讜 诪讻讜讜谞讜转, 讜讗诐 讘讗 诇讜诪专 讚讗诪讜转 讻诇讗讬诐 讘讗诪讛 讘转 砖砖讛 讜砖讜讞拽转, 讛讜讛 诇讬讛 诇诪讬诪专 讜讘诇讘讚 砖诇讗 讬讛讬讜 诪爪讜诪爪诪讜转, 讜诪砖谞讬 讗诪专 诇讱 讗讘讬讬 讛讻讬 拽讗诪专 讗诪转 讻诇讗讬诐 讘讗诪讛 讘转 砖砖讛 讜讘诇讘讚 砖诇讗 讬讛讬讜 诪爪讜诪爪诪讜转, 讻谉 谞专讗讛 诇讬.
讜诪讬讛讜 诪诇砖讜谉 驻专砖"讬 讝"诇 (讚"讛 讗诇讗) 谞专讗讛 砖讗讬谞讜 诪拽砖讛 讗诇讗 诪讚拽转谞讬 讻诇, 讗诇讗 砖谞专讗讛 诪转讜讱 讚讘专讬讜 讚诇讗 讙专讬住 讻诇砖讜谉 讛讻转讜讘 讘住驻专讬诐 砖诇谞讜, 讗诇讗 讻讱 讘砖诇诪讗 诇专讘讗 讗诇讗 诇讗讘讬讬 拽砖讬讗, 讜诪讻诇 拽讗 讚讬讬拽. 讗诇讗 砖讙诐 讝讛 讗讬谞讜 诪讞讜讜专 讘注讬谞讬 讚讗"讻 诪讗讬 拽诪砖谞讬 讗讘讬讬 讗讬诪讗 讗诪转 讻诇讗讬诐 讜讛讗 讻诇 拽转谞讬. 讜讗讜诇讬 讬讞住专 讗讘讬讬 [讻诇] 诪谉 讛讘专讬讬转讗.



讙驻谉 讻讚讬 专讘讬注讬转 讬讬谉 诇谞讝讬专. 驻讬专砖 专砖"讬 讝"诇: 诇讞讬讬讘讜 诪诇拽讜转. 讻诇讜诪专: 讚讗诐 砖转讛 专讘讬注讬转 讬讬谉. 讜讗讬谞讜 诪讞讜讜专 讗爪诇讬, 讚讗诐 讻谉 讗讬谉 讝讛 诪注谞讬谉 讛讗讞专讬诐 砖诪砖注专讬谉 讘讛谉 诇讚讘专讬诐 讗讞专讬诐. 讜讛驻讬专讜砖 讛谞讻讜谉 讻诪讜 砖驻讬专砖 讛讜讗 讝"诇 讘驻专拽 拽诪讗 讚住讜讻讛 (讜, 讗) 讻讚讬 专讘讬注讬转 讬讬谉 讘砖讗专 讗讬住讜专讬 谞讝讬专, 讚讗讬讻讗 诇诪"讚 讘诪住讻转 谞讝讬专 (诇讞, 讘) 讚诇讜诇讘讬谉 讜注诇讬谉 讜讞专爪谞讬谉 诪爪讟专驻讬谉 诇砖讬注讜专 专讘讬注讬转 讬讬谉, 讻诇讜诪专: 砖讬注讜专 砖讬转谞诐 诇讻讜住 讬讬谉 讬爪讗 诪讞诪转诐 诪谉 讛讻讜住 专讘讬注讬转 讬讬谉. 讜讗"转 讗"讻 诇诪讛 砖讬注专讜 讘讬讬谉. 讬"诇 诇驻讬 砖讗讬谞讜 讚讜诪讛  讛诪砖注专 讘讻讜住 诪诇讗 讬讬谉 诇诪砖注专 讘讻讜住 诪诇讗 诪讬诐, 诇驻讬 砖讛讬讬谉 讗讬谞讜 诪诪讛专 诇爪讗转 讻诪讜 讛诪讬诐 诇驻讬 砖讛讜讗 注讘 讜谞讙讚砖 注诇 砖驻转 讛讻讜住 讬讜转专 诪谉 讛诪讬诐. 讜讻讬 讛讗讬 讙讜讜谞讗 转谞讬讗 讘诪住讻转 谞讝讬专 讘转讜住驻转讗 讚谞讝讬专 驻专拽 讚' (讛"讗) 讻诪讛 砖讬注讜专谉 讘讻讝讬转, 讜讻讜诇谉 诪爪讟专驻讬谉 讘讻讝讬转 讜讬讬谉 讜讞讜诪抓 讻讬讜爪讗 讘讛谉. 讻讬爪讚 讛讜讗 注讜砖讛, 诪讘讬讗 讻讜住 诪诇讗 讬讬谉 讜诪讘讬讗 讻讝讬转 讗讙讜专讬 讜谞讜转谉 诇转讜讻讜 讜砖讜驻注, 讗诐 砖转讛 讻讬讜爪讗 讘讜 讞讬讬讘 讚讘专讬 专' 注拽讬讘讗, 专' 讗诇注讝专 讘谉 注讝专讬讛 驻讜讟专 注讚 砖讬砖转讛 专讘讬注讬转 讬讬谉. 讜诪讞诇讜拽转谉 砖诇 专' 注拽讬讘讗 讜专' 讗诇注讝专 讘谉 注讝专讬讛 诪砖讜诐 讚讻转讬讘 讙讘讬 谞讝讬专 (讘诪讚讘专 讜, 讙) 诪讬讬谉 讜砖讻专 讬讝讬专 讞讜诪抓 讬讬谉 讜讞讜诪抓 砖讻专 诇讗 讬砖转讛 讜讻诇 诪砖专转 注谞讘讬诐 诇讗 讬砖转讛 讜注谞讘讬诐 诇讞讬诐 讜讬讘砖讬诐 诇讗 讬讗讻诇, 讛谞讛 砖爪专讬讱 讗讻讬诇讛 注诐 砖转讬讛 讻讚讬 诇讛拽讬砖谉 讝讛 诇讝讛. 专' 注拽讬讘讗 住讘专 讘讻诇 讗讬住讜专讬 谞讝讬专 诪拽砖讬谞谉 砖转讬讛 诇讗讻讬诇讛 讜住转诐 讗讻讬诇讛 讘讻讝讬转 讜讛诇讻讱 砖转讬讛 谞诪讬 讘讻讝讬转, 讜专' 讗诇注讝专 讘谉 注讝专讬' 住讘专 讚讗讚专讘讛 诪拽砖讬谞谉 讗讻讬诇讛 讚砖讗专 讗讬住讜专讬 谞讝讬专 诇砖转讬讛 诪讛 讛转诐 砖转讬讛 讘专讘讬注讬转 讗祝 讗讻讬诇讛 讘专讘讬注讬转, 讜讗讜转讜 专讘讬注讬转 诪砖注专讬谉 讗讜转讜 讘讻讜住 诪诇讗 讬讬谉 讜讻诪讜 砖讗诪专谞讜. 讜讛讻讬 谞诪讬 谞讞诇拽讜 讘谞讝讬专 讘驻专拽 砖诇砖讛 诪讬谞讬谉 (谞讝讬专 诇讚, 讗) 讚讗诪专讬谞谉 讛转诐: 转谞谉 讗讬谞讜 讞讬讬讘 注讚 砖讬讗讻诇 讻讝讬转 诪谉 讛注谞讘讬诐 诪砖谞讛 专讗砖讜谞讛 注讚 砖讬砖转讛 专讘讬注讬转 讬讬谉 专' 注拽讬讘讗 讗讜诪专 讗驻讬诇讜 砖专讛 驻转讜 讘讬讬谉 讜讬砖 讘讜 讻讚讬 诇爪专驻讜 讻讝讬转 讞讬讬讘. 讜讗诪专讬谞谉 注诇讛 (诇讞, 讘) 讘诪讗讬 拽讗 诪讬驻诇讙讬, 转谞讗 拽诪讗 住讘专, 讻诇讜诪专: 诪砖谞讛 专讗砖讜谞讛, 讻诇 讗讬住讜专讬 谞讝讬专 诪拽砖讬谞谉 讗讻讬诇讛 诇砖转讬讛, 讜专' 注拽讬讘讗 住讘专 讻诇 讗讬住讜专讬 谞讝讬专 诪拽砖讬谞谉 砖转讬讛 诇讗讻讬诇讛, 讚诪砖诪注 诇讛讜 讚诪讗谉 讚讗诪专 注讚 砖讬讗讻诇 诪谉 讛注谞讘讬诐 讻讝讬转 讛讜讗 讛讚讬谉 诇砖转讬讛, 讜诪讗谉 讚讗诪专 注讚 砖讬砖转讛 专讘讬注讬转 讬讬谉 讛讜讗 讛讚讬谉 诇讗讻讬诇讛, 讚讗讬 诇讗, 讻讬 拽转谞讬 注讚 砖讬讗讻诇 诪谉 讛注谞讘讬诐 讻讝讬转 诪讗讬 拽讗诪专 诪砖谞讛 专讗砖讜谞讛 注讚 砖讬砖转讛 讻讚讬 专讘讬注讬转 讬讬谉, 讚诪讛 注谞讬谉 砖转讬讛 讗爪诇 讗讻讬诇讛, 讗诇讗 讚诪专 谞拽讟 讗讻讬诇讛 讜诪讚诪讛 砖转讬讛 诇讗讻讬诇讛 讜诪专 谞拽讟 砖转讬讛 讜诪讚诪讛 讗讻讬诇讛 诇砖转讬讛. 讜讛砖转讗 住讜讙讬讗 讚砖诪注转讬谉 讚讛讻讗 讻专' 讗诇注讝专 讘谉 注讝专讬讛.





专讬讟讘"讗

讛状讙 讗诇讗 讗诪专 诇讱 讗讘讬讬 诇讗讜 诪讬 讗讬讻壮 专砖讘状讙 讚拽讗讬 讻讜讜转讬 讻讜壮 讜诪讗谉 讚诇状讙 讗诇讗 讛状谞 驻讬专讜砖讗 讻讗诇讜 讙专讬住 诇讛 讜讬砖 讻讬讜爪讗 讘讜 讘转诇诪讜讚 讻讚讻转讬讘 讘讻诪壮 讚讜讻转讬: 诇专讘讗 诪讬 诇讬诪讗 转谞讗讬 讛讬壮 驻讬专讜砖 讚讻讬讜谉 讚专砖讘状讙 拽转谞讬 讻诇 讗诪讜转 讻诇讗讬诐 诪讻诇诇 讚讚讜拽讗 砖诇 讻诇讗讬诐 讛诐 讘转 讜壮 讜驻专拽讬谞谉 讗诪专 诇讱 专讘讗 专砖讘状讙 讛讗 讗转讗 诇讗砖诪讜注讬谞谉 讚讗诪讜转 讻诇讗讬诐 诇讗 讬讛讜 诪爪讜诪爪诪讜转 讗诇讗 砖讜讞拽讜转 驻讬壮 讚讛讗 讚谞拽讟 专砖讘状讙 讻诇讗讬诐 诇讗讜 诇诪注讜讟讬 讚砖讗专 讗诪讜转 讗讬谞诐 讘转 砖砖讛 讗诇讗 砖讘讗 诇驻专砖 讚讘专讬 转状拽 讚拽讗壮 转状拽 砖讗讬谉 讛讗诪讜转 砖讜讜转 讜诪砖讜谞讜转 讜诇讗 讛讜讛 讬讚注讬谞谉 讛讬 谞讬谞讛讜 砖讜讞拽讜转 讜讛讬 谞讬谞讛讜 注爪讘讜转 讜讗砖诪讜注讬谞谉 专砖讘状讙 讚讗诪讜转 讻诇讗讬诐 砖讗讬谞诐 诪爪讜诪爪诪讜转 讻谉 驻专砖状讬 讝状诇 讜拽状诇 讚讗讬 专砖讘状讙 诇驻专讜砖讬 讗转讗 讛讬讻讬 谞拽讟 讘诇讬砖谞讬讛 讜讘诇讘讚 讬状诇 讚讻讬讜谉 讚讗爪讟专讬讱 诇讛讝讻讬专 讘讗诪讛 讘转 讜壮 讟驻讞讬诐 诇诪注讜讟讬 讗诪讛 讬住讜讚 讜讗诪讛 住讜讘讘 讛讜爪专讱 诇讜诪专 讜讘诇讘讚 讚讗诇讜 讛讜讬 转谞讬 讻诇 讗诪讜转 砖讗诪专讜 讞讻诪讬诐 讘讻诇讗讬诐 讘讗诪讛 讘转 砖砖讛 讟驻讞讬诐 诇讗 讬讛讜 诪爪讜诪爪诪讜转 讛讬讛 谞专讗讛 讻讬 讬砖 诪拽爪转 讗诪转 讻诇讗讬诐 砖讗讬谞诐 讘转 讜壮 讟驻讞讬诐 讜讛诐 诪爪讜诪爪诪讜转 讜讝讛 讗讬谞讜 砖讗驻讬壮 讻专讞诪谞讗 诇讜诪专 砖讬砖 讘讻诇讗讬诐 诪讬注讜讟 讗诪讜转 砖讛诐 讘转 讛壮 讟驻讞讬诐 讻砖讟转 专状讝 讝状诇 诪状诪 讙诐 讛诐 砖讜讞拽讜转 讛诐 讜讛拽砖讜 讘转讜住驻讜转 讜诇讗讘讬讬 讗诪讗讬 讛讜讬 转谞讗讬 诇讬诪讗 讚专砖讘状讙 诇驻专砖 讚讘专讬 转状拽 讘讗 砖诇讗 讚讘专 讗诇讗 讘讗诪讜转 砖诇 讻诇讗讬诐 讘诇讘讚 讜转讬专爪讜 讚讻讬讜谉 讚驻专讬砖 专砖讘状讙 砖诇讗 讚讘专 转状拽 讗诇讗 讘讗诪讜转 砖诇 讻诇讗讬诐 诪诪讬诇讗 讬讚注讬谞谉 讚诪讻讜讜谞讜转 讚拽讗诪专 讛讬讬谞讜 诪爪讜诪爪诪讜转 讜诇讗 谞讛讬专讗 诪砖讜诐 讚诇讬砖谞讗 讚诪讻讜讜谞讜转 诇驻讬 驻砖讟讛 诇讗 诪砖诪注 讗诇讗 讘诪注专讬讱 讚讘专 讗诇 讚讘专 诪砖谞讬 诪讬谞讬诐 讛讜爪专讱 诇驻专砖 专砖讘状讙 讚讛讛讜讗 讚诪讻讜讜谞讜转 讚拽讗诪专 讛讬讬谞讜 诪爪讜诪爪诪讜转 讗讘诇 讬砖 诇转专抓 讚讻讬讜谉 讚专砖讘状讙 讚拽转谞讬 讻诇 讗诪讜转 讗诐 讗转讛 讗讜诪专 讚专砖讘状讙 诇驻专讜砖讬 讗转讗 讗祝 转状拽 讻诇 讗诪讜转 拽转谞讬 讜讝讛讜 诪讛 砖讘讗 专砖讘状讙 诇驻专砖 讜讛讗 讜讚讗讬 讗祝 诇讗 讚讘专 转状拽 讗诇讗 讘诇讘讚 讘讻诇讗讬诐 诇讗 讛讬讛 砖讜谞讛 讻诇 讗诪讜转 讗诇讗 讗诪讜转 讘诇讞讜讚 诪讗讞专 砖讛讜讗 转讜驻住 讚讘专讬讜 讘住转诐 讜讗讬谞讜 诪讝讻讬专 讻诇讗讬诐 讜讻讚诪转专爪讬 诇注讬诇 讗诪专 诇讱 讗讘讬讬 讛状拽 讗诪讜转 讻诇讗讬诐 讻讜壮:



讗诪讛 讬住讜讚. 驻讬壮 讚转谞讬谞谉 注诇讛 讗诪讛 讜讻谞住 讗诪讛 讝讛讜 讬住讜讚 驻讬壮 砖讘讜 讛讬讛 砖讜驻讱 讛讚诪讬诐 讜讗诪讛 砖注诇讛 讛讬讛 讘转 讛壮 讗讘诇 讗诪讛 砖讻谞住 讘转 讜壮 讛讬讗 讻讚诪驻专砖 讘驻专壮 砖转讬 讛诇讞诐 讜讙讘讜诇讛 讗诇 砖驻转讛 住讘讬讘 讝专转 讛讗讞讚 讗诇讜 讛拽专谞讜转 驻讬壮 讻讬 讛拽专谉 讛讜讗 讗诪讛 注诇 讗诪讛 讘讗诪讛 讘转 讛壮 讟驻讞讬诐 砖讛诐 砖谞讬 讝专转讜转 讜讻砖讗讚诐 诪讜讚讚 诪讗诪爪讬注讜转讜 砖诇 拽专谉 诇讻诇 专讜讞 讜专讜讞 讛讬讛 讝专转 讗讞讚 诇讻诇 住讘讬讘讬讜 讜讝讛 讙讘讬 讛诪讝讘讞 讛讬讬谞讜 诪讝讘讞 讛讝讛讘 砖讛讬讛 讗诪讛 注诇 讗诪讛 讜讛讜讗 讘讗诪讛 讘转 讛壮 讟驻讞讬诐:



讗状专 讞谞谉 讻诇 讛驻住讜拽 讛讝讛 诇砖讬注讜专讬谉 谞讗诪专. 驻讬壮 讜讛砖转讗 拽住状讚 讚诪讚讗讜专讬讬转讗 诪诪砖 拽讗诪专 讜讗祝 注状讙 讚讚专砖讬谞谉 诇讬讛 讘讘专讻讜转 诇诇诪讚 注诇 讛诪讬谞讬谉 讛诇诇讜 诇讗讞专讬讜 拽住状讚 讛砖转讗 讻讬 诪驻谞讬 砖讬砖 讞砖讬讘讜转 讘诪讬谞讬谉 讗诇讜 砖讘讗讜 诇砖讬注讜专讬谉 砖讗讬谉 讗状讬 讞住专讛 讻诇讜诐 讗诪专讛 转讜专讛 诇讘专讱 讗讞专讬讛诐 讜讛讗 讚讗诪专讬谞谉 驻转 讞讟讬诐 讻讜壮 专砖状讬 讝状诇 驻讬专砖 讚诇讛讞诪讬专 讛讜讗 砖讗讬谞讜 砖讜讛讛 讻状讻 讜讬砖 砖驻讬专砖讜 诇讛拽诇 讜讻讚讻转讬讘 讘驻状拽 讚住讜讻讛:



讙驻谉 讻讚讬 专讘讬注讬转 讬讬谉 诇谞讝讬专. 驻讬专砖状讬 讝状诇 诇讞讬讬讘讜 诪诇拽讜转 讗诐 砖转讛 专讘讬注讬转 讬讬谉 讜讛拽砖讜 讘转讜住驻转 讻讬 讗讬谉 讝讛 诪注谞讬讬谉 讛讗讞专讬诐 讛谞讝讻专讬诐 诇诪注诇讛 砖诇讗 讘讗讜 诇诇诪讚谞讜 砖讬注讜专 讛讗讬住讜专 讗诇讗 诇诇诪讚谞讜 砖谞砖注专 讘讗讜转讜 讚讘专 讜讘讻讗谉 讗讬谉 讗谞讜 诪砖注专讬谉 讘讙驻谉 讻诇讜诐. 讜转讚注 砖讗诇讜 诇讗讘讗 讗诇讗 诇诇诪讚谞讜 砖讗诐 砖转讛 专讘讬注讬转 讬讬谉 诇讜拽讛 诪讛 讗谞讜 诇诪讚讬谉 诪讝讛 诪谉 讛讙驻谉 讛讻转讜讘 讻讗谉 讜诪讛 讗谞讜 谞讛谞讬谉 讘讜 讟驻讬 诪诪讛 砖讻转讜讘 讻讘专 讘驻专砖转 谞讝讬专 诪讬讬谉 讜砖讻专 讬讝讬专 讗讘诇 讛谞讻讜谉 砖诐 砖讻诪讜 砖驻讬专壮 专状讬 讝状诇 砖讗诐 讗讻诇 诇讜诇讘讬壮 讜注谞讘讬壮 讗讬谉 诪砖注专讬谉 讗讜转讜 讘讻讝讬转 诇讞讬讬讘讜 讗诇讗 诪砖注专讬谉 讘注谞讘讬诐 讜诇讜诇讘讬谉 注爪诪诐 诇转转 讗讜转壮 讘讻诇讬 诪诇讗 讬讬谉 讜讻诇 砖讗讻诇 诪讛诐 讻砖讬注讜壮 砖讬讜爪讬讗讜 诪讗讜转讜 讻诇讬 专讘讬注讬壮 讬讬谉 诇讜拽讛 讜讗讬谉 诪砖注专讬谉 讘讻诇讬 诪讬诐 砖诪诪讛专 诇爪讗转 讛专讘壮 讗诇讗 讘讻诇讬 讬讬谉 砖讛讜壮 谞讙专砖 讬讜转专 讜讗讬谞讜 讬讜爪讗 讜谞诪爪讬谞讜 诇诪讚讬谉 砖讗谞讜 诪砖注专讬谉 讗讬住讜专讬 谞讝讬专 讘讙驻谉 讜诇讗 讘讻讝讬转 讜诇讗 讘诪讬诐 讜讛讗 讗转讬讗 讻专讘讬 讗诇讬注讝专 讘谉 注讝专讬讛 讚讗诪专 讘诪住壮 谞讝讬专 讚讘讻诇 讗讬住讜专讬 谞讝讬专 讗讬转拽砖 讗讻讬诇讛 诇砖转讬讛 讜讚诇讗 讻专壮 注拽讬讘讗 讚讗诪专 讗讬驻讘讗 讚讗讬转拽砖 砖转讬讬讛 诇讗讻讬诇讛 讜诪砖注专讬谉 诇砖谞讬讛诐 讘讻讝讬转 砖谞讜转谞讬谉 讝讬转 讗讙讜专讬 讜谞讜转谞讬谉 诇转讜讱 讻诇讬 诪诇讗 讬讬谉 讜讗诐 砖转讛 讻砖讬注讜壮 砖讬讜爪讬讗 诪谉 讛讻诇讬 讗讜转讜 讝讬转 讞讬讬讘 讜诇讚讬讚讬讛 讜讚讗讬 诇讗 讗转讬讗 讛讗讬 讚专砖讗 讚讛讻讗 讜诇讗 讗转讗 讙驻谉 诇讛讗讬 砖讬注讜专讗 讜讘讬谉 诇专讘讬 注拽讬讘讗 讜讘讬谉 诇专讘讬 讗诇讬注讝专 讘谉 注讝专讬讛 砖讬注讜专讬 讗讻讬诇讛 讜砖转讬讬讛 讚谞讝讬专 砖讜讬诐 讛诐 讗诇讗 讚专讘讬 讗诇讬注讝专 讘状注 诪拽讬砖 讗讻讬诇讛 诇砖转讬讛 讜讛讜讬 诇拽讜诇讗 讜专讘讬 注拽讬讘讗 诪拽讬砖 砖转讬讛 诇讗讻讬诇讛 讘讻讝讬转 讜讛讜讬 诇讞讜诪专讗 讜讻谉 诪驻讜专砖转 诪讞诇讜拽转 讘转讜住驻转讗 讜讟注诪讬讛 讚讬讚讬讛 诪砖讜诐 讚讗拽砖讬谞讛讜 拽专讗 讻讚讻转讬讘 诪讬讬谉 讜砖讻专 讬讝讬专 讞讜诪抓 讬讬谉 讜讻讜壮 注讚 讜讻诇 诪砖专转 注谞讘讬诐 诇讗 讬讗讻诇 讜注谞讘讬诐 诇讞讬诐 讜讬讘砖讬诐 讻讜壮 讜诪讬讛讜 拽状诇 讛讗 讚转谞谉 讘诪住壮 谞讝讬专 砖讗诐 讗讻诇讬 注谞讘讬诐 讻讝讬转 讞讬讬讘 诪砖谞讛 专讗砖讜谞讛 讗诪壮 注讚 砖讬砖转讛 专讘讬注讬转 讬讬谉 讗诪专 专讘讬 注拽讬讘讗 讗驻讬诇讜 谞讝讬专 砖砖专讛 驻转讜 讘讬讬谉 讜讬砖 讘讜 诇爪专祝 讻讝讬转 讞讬讬讘 讗诇诪讗 讚讻状注 注谞讘讬诐 讘讻讝讬转 讜讬讬谉 讘专讘讬注讬转 讜诇讗 讗驻诇讬讙讜 讗诇讗 讚转谞讗 拽诪讗 讗讬谞讜 诪讞讬讬讘 讗诇讗 讘注谞讘讬诐 诪诪砖 讜讬讬谉 诪诪砖 讜专讘讬 注拽讬讘讗 诪讞讬讬讘 讗驻讬诇讜 讘砖砖专讛 驻转讜 讘讬讬谉 讜诪砖讜壮 讚讛讬转专 诪爪讟专祝 诇讗讬住讜专 讜讬讬谉 讘讚专讱 讗讻讬诇讛 砖讬注讜专讜 诇讗讻讬诇壮 讘讻讝讬转 讜转讜 拽砖讬讗 诇谉 讚讛转诐 讗诪专讬谞谉 注诇讛 讘转诇诪讜讚讗 讘诪讗讬 拽讗 诪讬驻诇讙讬 转谞讗 拽诪讗 住讘专 讗讬住讜专讬 谞讝讬专 讗讬转拽讬砖 讗讻讬诇讛 诇砖转讬讬讛 讜专讘讬 注拽讬讘讗 住讘专 讗讬转拽砖 砖转讬讬讛 诇讗讻讬诇讛 讜诇讗 讬讚注讬谞谉 诪讛讬讻讗 谞驻拽讗 诇谉 讚讛讗 讗讬讻讗 讘讬谞讬讬讛讜 讚讛讗 诪转谞讬壮 诇讗 诪讜讻讞讗 讛讻讬 讜讛谞讻讜谉 讻诪讜 砖转讬专壮 专状转 讝状诇 讚转谞讗 拽诪讗 讚讛转诐 专讘讬 注拽讬讘讗 讛讜讗 讜讛讻讬 拽讗诪专 谞讝讬专 砖讗讻诇 注谞讘讬壮 讻讝讬转 讞讬讬讘 讜讗转讗 诇讗砖诪讜注讬谞谉 讚砖讬注讜专讬 谞讝讬专 讗讻讬诇讛 注讬拽专 砖讛讬讗 讘讻讝讬转 讜诪诪讬诇讗 讬讚注讬谞谉 讚讗转拽砖 诇讬讛 砖转讬讛 讜诪砖谞讛 专讗砖讜谞讛 讚讛讬讬谞讜 转状拽 讚讗诪专讬 讛转诐 诪驻谞讬 砖讛讬讜 专讗砖讜谞讬诐 讗诪专讬 讗驻讻讗 讚讗讚专讘讛 注讬拽专 砖讬注讜专讬 谞讝讬专 讛讬讬谞讜 砖转讬讬讛 砖讛讬讗 讘专讘讬注讬转 讻讻诇 讗讬住讜专讬 诪砖拽讬谉 讚注诇诪讗 讜诪诪讬诇讗 讬讚注讬谞谉 讚讛状讛 讗讬住讜专讬 讗讻讬诇讛 讜诪驻谞讬 砖诪砖谞讛 专讗砖讜谞讛 讛讬讜 诪砖注专讬谉 诇讛拽诇 讞讝专 专讘讬 注拽讬讘讗 讜讗诪壮 砖讗讬谉 讻讗谉 砖讬注讜专 专讘讬注讬转 讻诇诇 讗诇讗 砖讬注讜专 讝讬转 讜讗驻讬壮 砖砖转讛 诪谉 讛讬讬谉 讻讚专讱 讗讻讬诇讛 诪砖注专讬谉 讘讻讝讬转 讜讛转专 诪爪讟专祝 诇讗讬住讜专 讜转讚注 讚诇讬讻壮 讘诪转谞讬壮 讗诇讗 转专讬 转谞讗讬 讘诇讞讜讚 讚讛讗 诇讗 诪讚讻专讬壮 讘诪讗讬 讚讗讬讻讗 讘讬谞讬讬讛讜 讗诇讗 转状拽 讜诇专讘讬 注拽讬讘讗 讜讛专讬 讝讛 谞讻讜谉:





讛诪讗讬专讬

注砖专 讗诪讜转 砖诇 诪讚转 讙讜讘讛 讛诪讝讘讞 诪讛诐 讘讗诪讛 讘转 讞诪砖讛 讟驻讞讬诐 讜诪讛诐 讘讘转 砖砖讛 讻砖讗专 讛讗诪讜转 砖讛专讬 谞讗诪专 讘讻转讜讘 讜讗诇讛 诪讚讜转 讛诪讝讘讞 讘讗诪讛 讗诪讛 讜讟驻讞 讜讞讬拽 讛讗诪讛 讜讗诪讛 专讞讘 讜讙讘讜诇讛 注诇 砖驻转讛 住讘讬讘 (讝专讚) [讝专转] 讛讗讞讚 讜讝讛 讙讘 讛诪讝讘讞 讜驻讬壮 讛讚讘专讬诐 诪讚讜转 讛诪讝讘讞 讘讗诪讛 砖讘砖讗专 讗诪讜转 爪专讬讻讬谉 讘砖讬注讜专谉 讗诪讛 讜讟驻讞 讜讗诪专 砖讞讬拽 讛讗诪讛 讜讗诪讛 专讜讞讘 讜讙讘讜诇讛 讗诇 砖驻转讛 讻诇 讗诇讜 讛讬讜 讘讗诪讛 讝讜 专状诇 讗诪转 讞诪砖讛 讜讞讬拽 讛讗诪讛 讛讜讗 讛讬住讜讚 砖谞讗诪壮 讘讜 注诇讛 讗诪讛 讜讻谞住 讗诪讛 讝讛讜 (讬讻讜讜讚) [讬住讜讚] 讜讗诪壮 砖讗诪讛 讝讜 讘讘转 讞诪砖讛 讜讻砖注诇讛 讞诪砖讛 讟驻讞讬诐 讻谞住 讞诪砖讛 讟驻讞讬诐 讜讝讛讜 讬住讜讚. 讜讗诪专 专讞讘 讝讛 住讜讘讘 讛讗诪讜专 注诇讬讜 注诇讛 讞诪砖 讜讻谞住 讗诪讛 讝讛讜 住讜讘讘 讜注诇讬讬转 讛讞诪砖 讜讻谞讬住转 讛讗诪讛 (住诇谉) [讻讜诇谉] 讘讗诪转 讘转 讞诪砖讛 讜讙讘讜诇讜 讗诇 砖驻转讛 住讘讬讘 讗诇讜 讛拽专谞讜转 砖讙讘讛谉 (讗诪谉) [讗诪讛] 讜专讞讘谉 讗诪讛 讜讘讘转 讞诪砖讛 讗讘诇 讛讙壮 讗诪讜转 砖诪砖驻转 讛住讜讘讘 注讚 砖讟讞 讛诪注专讻讛 讘讘转 砖砖讛 讜诇讗 谞讗诪专 住讜讘讘 诇讞诪砖讛 讗诇讗 讘讻谞讬住转讜. 讜诪讛 砖谞壮 讘讻转讜讘 注诇 讛拽专谞讜转 讝专转 讛讗讞转 讗讬谉 讛注谞讬谉 砖砖讬注讜专 讛拽专谉 讝专转 砖讛讜讗 讞爪讬 讗诪讛 讗诇讗 砖讬注讜专 讗诪讛 讘讬谉 讘讙讘讛讜 讘讬谉 讘专讞讘讜 讜诪讛 砖讗诪壮 注诇讬讜 讝专转 讛讗讞讚 驻讬专讜砖讜 讻砖转讞诇讜拽 讛拽专谉 诪专讞讘讜 诇讬讞砖讘 讗诪爪注讬转讜 讘专讜讞 讝讛 讜讗诪爪注讬转讜 讘专讜讞 讝讛 讛讜讗 讝专转 诇讻诇 专讜讞 砖讛讝专转 讞爪讬 讗诪讛 讜讻谉 讗诪讛 注诇 讗诪讛 砖讘诪讝讘讞 讛讝讛讘 讛讬转讛 砖诇 讞诪砖讛 讜注诇讬讜 谞讗诪专 讜讝讛 讙讘 讛诪讝讘讞:



讝讛 砖讻转讜讘 讘转讜专讛 诇注谞讬谉 讗专抓 讬砖专讗诇 讗专抓 讞讟讛 讜砖注讜专讛 讜讙驻谉 讜转讗谞讛 讜专诪讜谉 讗专抓 讝讬转 砖诪谉 讜讚讘砖 讗注驻状讬 砖谞讚专砖 讘诪住壮 讘专讻讜转 [诪讗.] 诇讜诪专 砖讻诇 讛拽讜讚诐 讘诪拽专讗 拽讜讚诐 诇讘专讻讛 讬砖 讘讜 专诪讝 诇注谞讬谉 讗讞专 诇砖讬注讜专讬谉. 讞讟讛 诇讘讬转 讛诪谞讜讙注. 砖注讜专讛 诇注爪诐 讻砖注讜专讛. 讙驻谉 诇讻讚讬 专讘讬注讬转 讬讬谉 诇谞讝讬专. 转讗谞讛 诇讻讙专讜讙专转 诇讛讜爪讗转 砖讘转. 专诪讜谉 诇讟讛专转 讻诇讬 诇讘注诇讬 讘转讬诐. 讝讬转 诇专讜讘 砖讬注讜专讬谉 砖诇 转讜专讛. 讚讘砖 诇砖讬注讜专 讻讜转讘转 讛讙住讛 讘讬讜诐 讛讻驻讜专讬诐. 讜讻讘专 讘讬讗专谞讜 驻专讟讬 注谞讬谞讬讛诐 讘诪住讻转 讘专讻讜转 驻专拽 讻讬爪讚 诪讘专讻讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 讙驻谉 讻讚讬 讻讜' 讜诪讚诪讬 诇讛讜 讻诇 讗讬住讜专讬 讻讜' 讜诇讗 讞砖 诇驻专砖 砖诐 讗诇讗 讟注诪讗 讚专' 注拽讬讘讗 讻讜' 注讻"诇 讻爪"诇:


讘讗"讚 诪"诪 诪谞"诪 诇砖注专 讘讬讬谉 讻讜' 讜诪讛 砖诪驻讬诇 讘讬爪讛 讜诪讞爪讛 讘讬谉 讬讬谉 讜讘讬谉 诪讬诐 讻讜' 注讻"诇 讗注"讙 讚讘讬讬谉 讗讬谞讜 诪驻讬诇 讻"讻 讻诪讜 讘诪讬诐 诪"诪 讻讬讜谉 砖诇讜诇讘讬谉 讜讙驻谞讬诐 砖讗讻诇 讛驻讬诇讜 讻诪讜 讛讘讬爪讛 讜诪讞爪讛 讛专讬 讛讜讗 专讘讬注讬转 讜诪讛 砖诇讗 讛驻讬诇讜 讘讬讬谉 讻诪讜 讘诪讬诐 讛讬讬谞讜 砖谞砖讗专 诪讬讬谉 注诇 砖驻转 讛讻诇讬 讘讙讜讚砖 讗讘诇 拽砖讛 讻讬 讻驻讬 诪讛 砖驻讬专砖讜 诇注讬诇 讚讗转讬 讛诇讻转讗 诇讛拽诇 讚讘讬讬谉 谞诪讬 讘注讬 讛讛驻诇讛 讻"讻 讻讚讬 诇诪诇讗讜转 专讘讬注讬转 砖诇 转讜专讛 讜诇讗 住讙讬 讘讻讚讬 讛驻诇转 注"讬 讘讬爪讛 讜诪讞爪讛 讘讬讬谉 砖谞砖讗专 讘讙讜讚砖 讜讗讬谞讜 讬讜爪讗 专讘讬注讬转 砖诇诐 讚讛砖转讗 讜讚讗讬 讗讬讻讗 谞"诪 讟讜讘讗 讚讘注讬 砖讬注讜专 讙讚讜诇 诪注诇讬谉 诇诇讜诇讘讬谉 讻讚讬 诇诪诇讗 专讘讬注讬转 讜诇讗 住讙讬 讘讻讚讬 讛驻诇转 讘讬爪讛 讜诪讞爪讛 讘讬讬谉 讚讗讬谉 讛专讘讬注讬转 诪转诪诇讗 诪讛诐 讻讬讜谉 砖谞砖讗专讜 讘讙讜讚砖 讜讗驻砖专 讚诇讗 谞讬讞讗 诇讘注诇讬 转讜住' 诇诪讬诪专 讛讻讬 讚诇讬讘注讬 诇讜诇讘讬谉 讜讙驻谞讬诐 讻"讻 砖讬驻讬诇讜 讘讬讬谉 砖讬注讜专 讙讚讜诇 讬讜转专 诪专讘讬注讬转 讚讛讬讬谞讜 砖讬讛讗 专讘讬注讬转 谞转诪诇讗 诪讛诐 讛讙讜讚砖 讛谞注砖讛 诪讛诐 讘讬讬谉 讛讜讗 讬讜转专 注诇 讛专讘讬注讬转 讜诪讬讛讜 讘讙诇讬讜谉 诇拽诪谉 讻转讘讜 诇讬讬砖讘 讻谉 驻专砖"讬 注"砖:


讘讗"讚 讜讬"诇 讚谞"诪 讗诐 讬砖 讻诇讬 砖诪讞讝讬拽 诪讛 砖诪驻讬诇 讘讬爪讛 讜诪讞爪讛 诪谉 讛讬讬谉 讜讻讜' 讜谞诪爪讗 砖讗讬谉 讛讻诇讬 讛讝讛 专讘讬注讬转 注讻"诇 讜讬讘讗 诇讛拽诇 砖讗讬谉 讝讛 专讘讬注讬转 讜讗讬谞讜 讞讬讬讘 讜拽讜砖讟讗 讛讜讗 讚讛讜讬 专讘讬注讬转 注诐 诪讛 砖谞砖讗专 讘讙讜讚砖 诇驻讬 诪讛 砖诪驻讬诇 讘讬爪讛 讜诪讞爪讛 诪谉 讛讬讬谉 砖谞砖讗专 讙诐 讻谉 讘讙讜讚砖 讜专"诇 讚讗转讗 讛诇讻转讗 讚讘讻诇讬 砖诪讞讝讬拽 诪讛 砖诪驻讬诇 讘讬爪讛 讜诪讞爪讛 诪谉 讛讬讬谉 诇讗 讬砖注专 讘注诇讬谉 讜诇讜诇讘讬谉 讗讞"讻 讘诪讬诐 讜讬诪诇讗 讻诇讬 讝讛 讚讜讚讗讬 讬讛讬讜 诪讬诐 讬讜转专 讗讘诇 拽砖讛 讚讻诪讜 讻谉 讛诪"诇 讛诇讻转讗 讻讚讬 专讘讬注讬转 诪讬诐 诇谞讝讬专 讚讗诐 讬砖 讻诇讬 砖诪讞讝讬拽 诪讛 砖诪驻讬诇 讘讬爪讛 讜诪讞爪讛 诪谉 讛诪讬诐 砖诇讗 讬砖注专 注诇讬谉 讜诇讜诇讘讬谉 讘讻讜住 诪诇讗 讬讬谉 砖讝讛 讛讻诇讬 讗讬谞讜 诪转诪诇讗 诇驻讬 砖讬讬谉 谞砖讗专 讘讙讜讚砖 讜讬讘讗 诇讛拽诇 诇讜诪专 砖诇讗 讗讻诇 诇讜诇讘讬谉 讜讙驻谞讬诐 讻讚讬 专讘讬注讬转 讜讗驻砖专 砖注"讝 讻讜讜谞讜 讛转讜住' 诇讜诪专 讜讚讜讞拽:





诪讛专"诐

讘转讜住' 讘讛讙"讛 讜讙诐 诇驻讬' 讛拽讜谞讟专住 拽砖讛 诪讗讬 谞驻拽讗 诪讬谞讛. 专"诇 讜讗诐 转专爪讛 诇转专抓 讚诇讗 诇讬转讬 诇讬讚讬 讟注讜转 讻讙讜谉 砖讬砖 讻诇讬 砖诪讞讝讬拽 诪讛 砖讛驻讬诇 讘讬爪讛 讜诪讞爪讛 讜讻讜' 讻诪讜 砖驻讬专砖讜 讛转讜住' 诇拽诪谉 讻诪讜 讻谉 谞讜讻诇 讙"讻 诇讬讬砖讻 诇驻讬' 讚"转:


讘讗讜转讛 讛讙讛"讛 讜诇"谞 讚诇驻讬专讜砖 讛拽讜谞讟专住 诇讗 拽砖讛 讻诇诇 讜讻讜'. 谞"诇 讚讛讗讬 讛讙讛"讛 驻诇讬讙讗 讗驻讬专讜砖 讛转讜住' 讚诇拽诪谉 讚驻讬专砖讜 讛谞"诪 讘讚讜讞拽 讻讙讜谉 砖讬砖 讻诇讬 砖诪讞讝讬拽 讜讻讜' 讚诇驻讬专讜砖讜 注讬拽专 讛讚讘专 转诇讜讬 诪讛 砖诪驻讬诇 讘讬爪讛 讜诪讞爪讛 讛谉 诪谉 讛讬讬谉 讗讜 诪谉 讛诪讬诐 讛谉 讬讛讬讛 专讘讬注讬转 讗讜 诇讗 讜讗诐 讬驻讬诇讜 讛注诇讬谉 讜讛诇讜诇讘讬谉 砖讗讻诇 讻"讻 讗"讻 讗讻诇 注诇讬谉 讜诇讜诇讘讬谉 讻砖讬注讜专 讘讬爪讛 讜诪讞爪讛 讜讞讬讬讘 讚讛讻诇 转诇讜讬 讻砖讗讻诇 讘讬爪讛 讜诪讞爪讛 讗讘诇 诇驻讬专讜砖 讛讛讙"讛 爪专讬讱 诇讗讻讜诇 注诇讬谉 讜诇讜诇讘讬谉 讬讜转专 诪讻讘讬爪讛 讜诪讞爪讛 讚爪专讬讱 诇讗讻讜诇 讻诇 讻讱 讛专讘讛 砖讬讜讻诇 诇讛驻讬诇 专讘讬注讬转 讬讬谉 讚讛讬讬谞讜 砖诪诪诇讗 讻诇讬 讗爪讘注讬讬诐 注诇 讗爪讘注讬讬诐 讜讘讬爪讛 讜诪讞爪讛 讗讬谞讛 诪驻诇转 讗诇讗 专讘讬注讬转 [诪讬诐] 讜诇讻讱 爪专讬讱 砖驻讬专 拽专讗 讻讚讬 诇讛砖诪讬注谞讜 讚爪专讬讱 讬讜转专 诪讘讬爪讛 讜诪讞爪讛 注讚 砖讬驻讜诇 专讘讬注讬转 讬讬谉 讜讚讜"拽:





讞讻诪转 砖诇诪讛

专砖"讬 讘讚"讛 讘讗诪讜转 讻讜' 讘讗诪讜转 拽讟谞讜转 讘转 讞诪砖讛 砖讬砖 讘讗诪讛 讻讜' 讻爪"诇:


讘讚"讛 讻诇讬讜 注诇 讻转驻讬讜 讜住谞讚诇讬讜 讜讟讘注讜转讬讜 讘讬讚讬讜 砖讗讬谞谉 讻讜' 讻爪"诇. 讜谞"讘 讻谉 驻讬专砖"讬 讘驻"拽 讚住讜讻讛:





专砖"砖

讙诪专讗 诪讬住讘 讜讗讜讻诇 讘诇驻转谉. 注诪砖"讻 诇拽诪谉 (驻 讘) 讟注诐 谞讻讜谉 注诇 诪讛 砖讛爪专讬讻讜 诇驻转谉 讘住"讚:



专砖"讬 讚"讛 讛讙"讛. 诇诪注诇讛 讛讝讻讬专 讻讜' 讜讛讗专讬讗诇 讻讜'. 注讬讬谉 讘诪拽专讗 砖讝讛 讻转讜讘 诇讛诇讗讛 诪拽专讗 讚讜讗诇讛 诪讚讜转 讻讜' 讜诇砖讜谞讜 讘讬讞讝拽讗诇 讜讗诇讛 诪讚讜转 讛诪讝讘讞 砖诪驻专砖 诇诪讟讛 讻讜' 诇讻谉 谞专讗讛 讚讻讗谉 讟"住 讜爪"诇 诇诪讟讛 转' 诇诪注诇讛 讜诇拽诪谉 爪"诇 讗诇讛 诪讚讜转 讛诪讝讘讞 砖讗讜诪专 诇讱 讛讻诇 讻讜':



转讚"讛 讜讗诇讛. 讜谞专讗讛 讻诪讜 讻讜' 讚驻讬' 讘讗诪讜转 讗诪讜转 讙讚讜诇讜转 砖讬讛讗 讗诪讛 讗诪讛 讜讟讜驻讞 讻讜'. 讻爪"诇:



转讚"讛 讙驻谉. 讜谞专讗讛 讻驻讬专砖"讬 讚住讜讻讛 讻讜'. 讜讛讙讬讛 讛讙专讬"驻 讜讻驻讬专砖"讬 讘讘专讻讜转 讗讘诇 注"砖 讘注讟"专 讻讜讜谞讛 讗讞专转 谞讗讜转讛 讘驻讬专砖"讬 讚砖诐 讜注诪砖"讻 讘住讜讻讛 (讚祝 讜) 讘住"讚:



讘讗"讚 讘讛讙"讛 (注"讘) 驻砖讬讟讗 讻讬讜谉 讚砖转讛 讬讬谉 讻讜' 讜诪讛 爪专讬讱 拽专讗. 讘注谞讬讬 诇讗 讛讘讬谞讜转讬 讚讜讚讗讬 诪住讘专讗 讛"讗 讚讗"讞 讗诇讗 讗诐 砖转讛 讻讝讬转 讜讻讬 诪砖注专讬谞谉 讘诪讛 砖讬驻讬诇 讝讬转 诪谉 讬讬谉 讛诇讗 讗讬谉 讘讜 讻讚讬 讝讬转 砖讛专讬 谞砖讗专 诪诪谞讜 讘讙讜讚砖 讙诐 专讗砖讬转 讚讘专讬 讛诪讛专砖"讗 讘讚"讛 讜讬"诇 讚谞"诪 讻讜' 讗讬谞诐 诪讜讘谞讬诐 讜讻谞专讗讛 砖讬爪讗 讛驻讬' 讛驻砖讜讟 讘讚讘专讬 讛转讜住驻讜转 讜讗讜诇讬 讟"住 谞驻诇 讘讚讘专讬讜:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗诇讜 讛拽专谞讜转 讜讻讜' 讝专转 砖讛讜讗 讞爪讬 讗诪讛. 注讬' 诇拽诪谉 讚祝 讻讗 注"讗 讜讘转讜住' 砖诐 讚"讛 讗' 诪讙':





爪诇"讞

讙诪' 诇讗讘讬讬 讜讚讗讬 转谞讗讬 讛讬讗 讘转讜"讞 讛拽砖讛 讘砖诐 讛专砖讘"讗 讗诪讗讬 诇讗 拽讗诪专 谞诪讬 诇讗讘讬讬 讚专砖讘"讙 讗转讬 诇讗驻专讜砖讬 诪讬诇转讗 讚转"拽 讚讻诇 讗诪讜转 砖讗诪专讜 讞讻诪讬诐 讚谞拽讟 转"拽 讛讬讬谞讜 讻诇 讗诪讜转 砖讗诪专讜 讞讻诪讬诐 讘讻诇讗讬诐 注讻"诇 讜讗驻砖专 诇讜诪专 讚讗"讻 讛讬' 诇讜 诇专砖讘"讙 诇讬谞拽讜讟 讘讚讘专讬讜 专拽 诪讛 砖讬转驻专砖 讚讘专讬 转"拽 讜讛讜讗 讻诇 讗诪讜转 砖讗诪专讜 讞讻诪讬诐 讘讻诇讗讬诐 讘转 砖砖讛. 讜讗诪讗讬 谞拽讟 讜讘诇讘讚 砖诇讗 讬讛讜 诪爪讜诪爪诪讜转 讗诐 诇讗 诇讛专讗讜转 讚驻诇讬讙 讗转"拽:

